‘বিজেপির সাংসদ আর সাপ একই জিনিস’ আলিপুরদুয়ার থেকে আক্রমণ অভিষেকের

ওয়েবডেস্ক- শিয়রে ভোট, সেই নির্বাচনকে সামনে রেখেই আজ আলিপুরদুয়ারে (Alipurduar) তৃণমূলেr সেকেন্ড ইন কমান্ড অভিষেক বন্দ্যোপাধ্যায় (Abhishek Banerjee)। বছরের শুরুতেই আলিপুরদুয়ার থেকে বিজেপি সরকারকে তীব্র আক্রমণ শানালেন অভিষেক। ঝোড়ো আক্রমণের শানিয়ে তিনি বলেন, বিজেপি সাংসদ আর সাপের মধ্যে কোনও তফাৎ নেই। বিজেপির সাংসদ আর সাপ একই জিনিস। বাড়ির পিছনে একটা, দুটো সাপ ছেড়ে দিন। সাপ সাপই থাকে। আপনার দুধ কলা খেয়ে আপনাকেই ছোবল মারবে। তাই এ বার সাপ পুষবেন না। তৃণমূলকে সুযোগ দিন। যদি আপনাদের জন্য করতে না পারি, পরের বার সরিয়ে দেবেন। আলিপুরদুয়ার থেকেই এইভাবে ঝাঁঝালো ভাষণে আগুন ঝরে পড়ল অভিষেকের গলায়।

এদিনের সভার শুরুতেই সকলকে ইংরেজি নববর্ষের শুভেচ্ছা জানান তিনি। পরিবারের সকলে ভালো থাকুন, এটাই ঈশ্বরের কাছে প্রার্থনা। বছরের শুরুতে আলিপুরদুয়ারে আসার সুযোগ পেলাম, এবার বীরভূমে যাব, তার পর আবার উত্তরবঙ্গে।

আরও পড়ুন- বারুইপুরের পর আজ আলিপুরদুয়ারে জনসভা, দলীয় কর্মীদের কী বার্তা দেবেন অভিষেক? দেখুন এই ভিডিও

২০২৬ বিধানসভা নির্বাচনকে সামনে রেখে জোর কদমে প্রচার শুরু করে দিয়েছেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। দক্ষিণ ২৪ পরগনায় নিজের জায়গায় ভোট প্রচারের পর এবার আলিপুরদুয়ায়ের এসেছেন অভিষেক, এর পর ৬ জানুয়ারি বীরভূমে যাবেন তিনি। এদিন অভিষেকের সভা ঘিরে আলিপুরদুয়ারে প্রতীক্ষা করছিলেন মানুষ।

এবছর উত্তরবঙ্গর দিকে বিশেষ নজর দিয়েছে শাসক দল। একদিকে এসআইআর, বাংলার শ্রমিকদের রাজ্যের বাইরে হেনস্থা, মনরেগার পরিবর্তে জি রাম জি বিল, এই অবস্থার মধ্যেই আলিপুরদুয়ারে অভিষেকে সভা ।

আর কয়েক মাস পরে রাজ্যের বিধানসভা ভোট। ভোটার তালিকায় বিশেষ নিবিড় সংশোধন বা এসআইআর নিয়ে রাজনৈতিক অব্যাহত। এই আবহে শুক্রবারই নির্বাচন কমিশন এবং বিজেপিকে একই সারিতে রেখে আক্রমণ শানিয়েছিলেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়।

২০১৯ লোকসভা, ২০২১ বিধানসভা, ২০২৪ লোকসভা চা বলয়ে ভালো ফল হয় বিজেপির। ধূপগুড়ি ও মাদারিহাট দুই বিধানসভা উপনির্বাচন তৃণমূল কংগ্রেস জয়ী হয়। তবে লোকসভায় তেমন সুবিধা হয়নি তৃণমূলের। আলিপুরদুয়ার ও জলপাইগুড়ি আসন হাতছাড়া শাসক দলের। ফলে এবার জোড়াফুল বাড়তি গুরুত্ব দিচ্ছে উত্তরবঙ্গকে।